**ПРИЛОГ 4** - **МОДЕЛ УГОВОРА**

|  |
| --- |
| **КОРИСНИК УСЛУГЕ:** |
| /Назив здравствене установе/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  |
| Матични број: \_\_\_\_\_\_\_\_\_\_\_\_\_\_\_\_\_ |
| ПИБ: \_\_\_\_\_\_\_\_\_\_\_\_\_\_\_\_ |
| Број рачуна: \_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_ (Управе за трезор/банке)(у даљем тексту: Корисник услуга) |

|  |
| --- |
| **ИЗВРШИЛАЦ:** |
| **T&M GROUP SOLUTIONS DOO, са седиштем у Београду, ул. Тадеуша Кошћушка 63, које заступа директор Бранка Тешановић Марковић, као представником групе привредних субјеката: DOBERGARD DOO, TISTEN GROUP DOO и SCT SERVICES DOO (са подизвођачима SION GARD DOO BEOGRAD и SAFE DOO NOVI SAD)** |
| Матични број: 21798029 |
| ПИБ: 113080389 |
| (у даљем тексту: Извршилац) |

Дана \_\_.\_\_.\_\_\_\_. године закључују

**УГОВОР БР. \_\_\_\_\_\_\_\_**

**О ПРУЖАЊУ УСЛУГЕ ФИЗИЧКО - ТЕХНИЧКОГ ОБЕЗБЕЂЕЊА**

 **УГОВОРНЕ СТРАНЕ САГЛАСНО КОНСТАТУЈУ:**

* да је Наручилац, Републички фонд за здравствено осигурање (у даљем тексту: Наручилац), спровео отворени поступак централизоване јавне набавке услуге физичко-техничког обезбеђења број ЈН 404-1-224/25-38у свему у складу са Законом о јавним набавкама („Службени гласник РС“, бр. 91/19 и 92/23), (у име и за рачун здравствених установа наведених у Прилогу 3 Оквирног споразума), а ради закључења оквирног споразума са једним извршиоцем,
* да је Наручилац закључио Оквирни споразум са Извршиоцем T&M GROUP SOLUTIONS DOO, као представником групе привредних субјеката: DOBERGARD DOO, TISTEN GROUP DOO и SCT SERVICES DOO (са подизвођачима SION GARD DOO BEOGRAD и SAFE DOO NOVI SAD) на основу Одлуке о закључењу оквирног споразума бр. 405-262/2025-11 од 17.06.2025. године,
* да се овај уговор о јавној набавци закључује у складу са Оквирним споразумом бр. 76-1/25 од 24.06.2025. године, заведен под 30-08/5 бр. 405-262/2025-12 дана 24.06.2025. године, (у даљем тексту: Оквирни споразум);
* да се на сва питања која нису уређена овим уговором, примењују одредбе Оквирног споразума;
* да су Извршилац и Корисник услуга дужни да поштују одредбе Оквирног споразума.

**ПРЕДМЕТ УГОВОРА**

**Члан 1.**

 Предмет овог уговора је пружање услуге физичко - техничког обезбеђења у складу са потребама Корисника услуга, у свему према Оквирном споразуму (Прилог 1) који чини саставни део овог Уговора.

**УГОВОРЕНА ВРЕДНОСТ**

**Члан 2.**

 Укупна вредност овог Уговора износи \_\_\_\_\_\_\_\_\_\_\_\_\_\_\_\_ динара без ПДВ-а.

 Јединична цена утврђена у тачки 5.2 Оквирног споразума је јединична цена по једном радном часу извршиоца физичко - техничког обезбеђења.

 Јединична цена из става 2. овог члана обухвата све трошкове које је Извршилац имао приликом пружања услуга које су предмет овог уговора.

 Цена која се фактурише обрачунава се са одговарајућом стопом ПДВ-а у складу са Законом о ПДВ-у („Сл. гласник РС“, број 84/2004.... 138/2022).

 Плаћање услуге из члана 1. овог уговора вршиће се по ценама наведеним у Понуди бр. 01-715/2025 од 09.06.2025. године која је саставни део Оквирног споразума.

 Уколико дође до повећања минималне цене рада у Републици Србији, Извршилац може да Наручиоцу достави захтев за промену нето цене рада по једном радном часу извршиоца физичко-техничког обезбеђења, а највише за онолико процената за колико је повећана минимална цена рада у Републици Србији, а у складу са тачком 5.5 Оквирног споразума. Уколико Наручилац из било ког разлога не прихвати захтев за повећање цене, Извршилац може писменим путем тражити раскид Оквирног споразума и уговора закључених на основу Оквирног споразума, с тим да је отказни рок 90 (деведесет) дана од дана писменог обавештења Извршиоца. Усклађивање дела уговорене цене на описан начин не сматра се променом цене.

**УСЛОВИ И РОК ПЛАЋАЊА**

**Члан 3.**

 Наручилац (РФЗО) врши Плаћање у име и за рачун Корисника услуге, по уговореној јединичној цени из тачке 5.2 Оквирног споразума, уплатом на текући рачун Извршиоца наведен у електронској фактури, за све извршене услуге у претходном месецу, најкасније у року од 45 дана од дана пријема електронске фактуре, односно од дана регистровања електронске фактуре у систему електронских фактура, када се сматра да је Наручилац примио електронску фактуру, а по извршеној контроли.

 Извршилац је у обавези да региструје електронску фактуру према Кориснику услуге у систему електронских фактура, у року од 10 (десет) дана од датума промета. Приликом регистрације електронске фактуре Извршилац уноси податак о Републиком фонду као носиоцу јавне набавке ЈБКЈС - 95000 у поље које је предвиђено стандардом електронског фактурисања.

 Извршилац је дужан да, приликом испостављања фактуре, поступи у складу са позитивноправним прописима који регулишу област електронског фактурисања.

 Електронска фактура гласи и испоставља се за Корисника услуге, а обавезан прилог фактуре представља Записник о контроли и обиму извршених услуга, потписан од стране овлашћених лица уговорних страна - Корисника услуге и Извршиоца.

Извршилац се обавезује да уз сваку појединачно издату фактуру, достави Извештај о извршеном раду сваког извршиоца физичко - техничког обезбеђења.

 Обавезе преузете појединачним уговорима на основу овог Уговора које доспевају у наредној буџетској години (2026) биће реализоване највише до износа средстава која ће за ову намену бити одобрена у тој буџетској години (2026), у супротном уговорне стране су сагласне да овај Уговор престаје да важи због немогућности преузимања и плаћања обавеза од стране Наручиоца.

**ПРАВА И ОБАВЕЗЕ ИЗВРШИОЦА**

**Члан 4.**

 Извршилац се обавезује да уговорену услугу врши ажурно и квалитетно, у складу са позитивноправним прописима који регулишу област из које је предмет ове јавне набавке, подзаконским актима, актима Наручиоца/Корисника услуге, усвојеним стандардима, техничким прописима чија је употреба обавезна, примењује прописане мере у циљу осигурања безбедности и здравља на раду и обезбеђења сигурности људи и имовине уважавајући правила струке, професионално и савесно.

 Извршилац је дужан да обезбеди да се услуга која је предмет овог уговора врши квалитетно са довољним бројем непосредних извршилаца физичко - техничког обезбеђења и да благовремено изврши замену појединих службеника/извршилаца обезбеђења по захтеву Корисника услуге у складу са чланом 7. став 4. овог Уговора, а најкасније у року од 3 (три) сата по обавештењу од стране Корисника услуга пронађе адекватну замену и о томе обавести лице делегирано испред Корисника услуга.

**Члан 5.**

 Извршилац се обавезује да одреди лице одговорно за сталну комуникацију са овлашћеним лицима Корисника услуге у току извршења овог уговора и да податке о имену тог лица, броју телефона, e-mail адреси и друге неопходне податке благовремено достави Кориснику услуге.

 Извршилац се обавезује благовремено, писменим путем, обавештава Корисника услуге о евентуалној промени адресе електронске поште и о свим чињеницама које би могле да знатно отежају или онемогуће извршење услуге која је предмет овог уговора.

 Извршилац се обавезује да Кориснику услуге, у року од 10 радних дана од дана закључења појединачног уговора, достави Списак службеника обезбеђења који ће бити ангажовани на пословима физичко - техничког обезбеђења и отпочне са пружањем уговорених услуга. За преостали период пружања услуге, Извршилац ће Кориснику услуге достављати Списак службеника обезбеђења ангажованих код Корисника услуга најкасније последњег радног дана у месецу за наредни месец. Списак се доставља путем електронске поште на адресу лица овлашћеног од стране корисника услуга за праћење рада службеника обезбеђења.

Извршилац је у обавези да Кориснику услуге за сваког службеника обезбеђења који је ангажован на обезбеђењу oбјеката достави копије Лиценци за вршење основних послова службеника обезбеђења - без/са оружја и тамо где је неопходно Уверење Министарства унутрашњих послова о положеном стручном испиту из области заштите од пожара, као и да за време трајања појединачних уговора чува на објекту оригинал или копије наведених документа, а у случају замене службеника обезбеђења пре извршења замене исте и ажурира.

Извршилац је дужан да за службенике физичко - техничког обезбеђења који су у радном односу или по другом основу ангажовани код Наручиоца/Корисника услуге, обезбеђује све мере личне заштите и да се стара о томе да та лица буду обучена за примену свих мера безбедности и заштите на раду. Извршилац је одговоран за спровођење и контролу спровођења мера безбедности и здравља на раду за своје запослене ангажоване код Наручиоца.

 Извршилац је дужан да обезбеди ангажованим службеницима обезбеђења једнообразну одећу и обућу, мобилни телефон или радио станице за међусобну комуникацију службеника обезбеђења у складу са одредбама Закона о приватном обезбеђењу („Сл. гласник РС“ бр. 104/2013, 42/2015 и 87/2018), да за сваки месец сачине Записник о извршеним услугама и да исти проследи на оверу лицу делегираном испред корисника услуга на верификацију и свакодневно води евиденције у Дневнику рада и Свесци запажања које ће свакога дана давати на трајни увид овлашћеном лицу корисника услуге.

**Члан 6.**

 Извршилац је дужан да у току периода важења овог Уговора обавести Корисника услуге о свим околностима које је знао или морао знати, а које могу бити од значаја за извршење уговорене услуге.

 У супротном, уколико се у току пружања услуге установе недостаци који су последица грешке или погрешне процене Извршиоца, Извршилац је одговоран за штету коју би Корисник услуге у том случају претрпео.

 Извршилац је дужан да без одлагања, у писменој форми, обавести Корисника услуге о било којој промени у вези са испуњеношћу услова из поступка јавне набавке, која наступи током периода важења овог уговора и да је документује.

 Извршилац је дужан да без одлагања у писменој форми обавести Корисника услуге о било којој промени података који су предмет регистрације у регистар привредних субјеката, судски регистар, професионални регистар или други одговарајући регистар која наступи током периода важења овог уговора и да је документује.

 Извршилац је дужан да, без накнаде, иновира постојеће Акте о процени ризика у заштити лица, имовине и пословања Корисника услуге, као и да изради План обезбеђења, односно План и програм техничке заштите за потребе Корисника услуга.

 Извршилац је дужан да у току периода важења овог Уговора, континуирано прати безбедносну ситуацију на објекту Корисника услуге и да у случају повећања угрожености штићених објеката, без накнаде, иновира постојећи Акт о процени ризика у заштити лица, имовине и пословања, План обезбеђења, односно План и програм техничке заштите.

 Извршилац мора имати Контролно - оперативни центар који мора достављати редовне и ванредне писане и усмене извештаје о извршеној контроли и стању на објектима корисника услуге у току сваког дана (24 часа) у складу са захтевима Техничке спецификације.

 У случају потребе за хитном интервенцијом, Извршилац услуге се обавезује да у року до 30 (тридесет) минута обезбеди своју интервентну патролу у седиште корисника услуге односно на места извршења услуге.

 Извршилац је дужан да, по добијању обавештења о било каквој неправилност у вршењу обезбеђења од стране Корисника услуге, предузме мере да се све неправилности отклоне и о предузетом писмено обавести Корисника услуге.

**ПРАВА И ОБАВЕЗЕ КОРИСНИКА УСЛУГЕ**

**Члан 7.**

 Корисник услуге је дужан да благовремено обавештава Извршиоца о чињеницама које су од значаја за реализацију његових обавеза.

 Корисник услуге може издавати потребна упутства и наређења службеницима физичко -техничког обезбеђења, која се односе на њихов посао, за време вршења дужности, а која су у складу са законским прописима, с тим што је дужна да о томе одмах обавести Извршиоца.

Уколико Корисник услуге примети било какву неправилност у вршењу обезбеђења дужан је да, у обостраном интересу уговорних страна, најхитнијим средством и начином о томе обавести Извршиоца, а потом своје обавештење и писмено образложи.

 Корисник услуге може од Извршиоца, ако постоје оправдани разлози, односно уколико се утврди неподобно понашање појединих службеника/извршилаца обезбеђења које је ближе дефинисано Техничком спецификацијом, да захтева замену тих службеника/извршилаца обезбеђења, а исто тако и свих извршилаца који обављају службу обезбеђења, с тим да такав захтев и писмено образложи.

**Члан 8.**

 Корисник услуге се обавезује да одреди лице, и о томе писмено обавести Извршиоца, које ће бити задужено за сталне консултације са Извршиоцем, периодичну контролу извршења услуге, оцену квалитета пружања услуге и сл.

 Корисник услуге се обавезује да ће службеницима/извршиоцима физичко - техничког обезбеђења ставити на располагање одговарајуће просторије неопходне за обављање њиховог посла, које испуњавају хигијенско - техничке услове.

 Корисник услуге је дужна да омогући службеницима/извршиоцима обезбеђења несметан приступ телефону како би они у случају потребе могли затражити помоћ надлежних органа.

 **Члан 9.**

 Уговорне стране су сагласне да ниједна уговорна страна нема право да овај уговор или неко од својих права и обавеза из овог уговора пренесе/уступи трећем лицу.

**КЛАУЗУЛА ПОВЕРЉИВОСТИ**

**Члан 10.**

 Извршилац се обавезује да поверљиве информације које је сазнао у вези са извршењем овог уговора неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласност Корисника услуге.

 Обавеза из става 1. овог члана не односи се на информације које је Извршилац дужан да саопшти у складу са позитивноправним прописима.

 У случају да дође до откривања поверљивих информација без претходне сагласности Корисника услуге, Извршилац је дужан да без одлагања о томе обавести Корисника услуге, а у случају да је Корисник услуге том приликом претрпео штету, Извршилац је дужан да је надокнади.

**КВАЛИТЕТ, КОНТРОЛА КВАЛИТЕТА**

**Члан 11.**

 Опис услуге физичко - техничког обезбеђења, опис послова и дужности службеника обезбеђења ближе је дефинисан Техничком спецификацијом која представља саставни део Оквирног споразума.

 Извршилац гарантује квалитет пружања услуге под условима и на начин дефинисан Техничком спецификацијом која је саставни део Оквирног споразума и у складу са позитивноправним прописима који регулишу област из које је предмет овог уговора, подзаконским актима, техничким прописима и стандардима на које се ти прописи позивају, актима Наручиоца/Корисника услуге, правилима струке, Оквирним споразумом и овим Уговором.

 Током периода пружања услуге у објектима Корисника услуге, начин рада, подаци о овлашћеним лицима Извршиоца услуге и Корисника услуге који ће координирати реализацију појединачних уговора, начин обавештавања и комуницирања између овлашћених лица, биће регулисани накнадно потписаним Протоколом/Записником о начину и условима пружања услуге. Протоколом/Записником ће бити прецизирани и начин рада, бројеви телефона, телефакса, е-маил адресе и други подаци који су од значаја за пружање услуге.

 Контролу квалитета пружања услуге врши стручна служба Корисника услуге. Стручна Корисника услуге врши дневну, недељну и месечну контролу. Овлашћено лице Корисника услуге за послове безбедности може да врши контролу квалитета пружања услуге у било које време и без претходне најаве на месту пружања услуге.

 Уколико Извршилац не пружа услугу у складу са захтевима Техничке спецификације која је прилог Оквирног споразума, Планом обезбеђења односно Планом и програмом техничке заштите и Протоколом/Записником о начину и условима пружања услуге, Корисник услуге има право на рекламацију (захтев за отклањање недостатака).

 Рок за поступање по рекламацији Корисника услуге је 3 (три) сата рачунајући од сата пријема рекламације електронском поштом. Уколико Извршилац не поступи по рекламацији Корисника услуге ни у року од 24 (двадесет четири) сата, рачунајући од сата пријема поновљене рекламације, овлашћено лице Корисника услуге или лице које он одреди може захтевати од Извршиоца, а Извршилац је дужан да изврши умањење фактуре за 10% од укупно уговорене месечне цене услуге. Уколико се и након писаног упозорења недостаци у пружању услуга понављају, Корисник услуге обавештава Наручиоца, који има право да поднесе на наплату средство финансијског обезбеђења у износу 10% вредности уговора у чијој реализацији је дошло до поновљене повреде уговорних обавеза.

 **ВИША СИЛА**

**Члан 12.**

 Уговорне стране могу бити ослобођене одговорности у одређеним случајевима који су наступили независно од њихове воље.

 Уколико после закључења уговора наступе околности више силе које доведу до ометања или онемогућавања извршења обавеза дефинисаних оквирним споразумом и уговором, рокови извршења обавеза ће се продужити за време трајања више силе.

 Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране код које је наступила околност више силе. Вишом силом могу се сматрати поплаве, транспортне несреће, земљотреси, пожари, политичка збивања (рат, нереди већег обима, штрајкови), императивне одлуке власти (забране промета увоза и извоза), и други случајеви, који су законом утврђени као виша сила. Уговорна страна код које је наступила околност више силе, одмах ће у писаној форми у року од 24 (двадесетчетири) часа обавестити другу страну о настанку непредвиђених околности и доставити одговарајуће доказе.

**НАКНАДА ШТЕТЕ**

**Члан 13.**

 Извршилац одговара за штету која настане на имовини која се обезбеђује уколико је штета настала непосредном кривицом или грубом непажњом лица које врши обезбеђење као и за штету коју непосредно ангажована лица Извршиоца причине трећим лицима у вези са вршењем услуге која је предмет овог уговора.

 У случају да је штета на имовини Корисника услуге настала услед више силе, случаја или радње Корисника услуге, односно лица која су са њим у радном односу или другом односу, Извршилац за ту штету не одговара.

 У случају када се не може утврдити чијом је кривицом предметна штета настала, одговорност и накнаду штете утврдиће надлежни суд.

 Уговорне стране су сагласне да, у случају наступања штете која је последица неиспуњавања уговорних обавеза од стране Извршиоца и штете настале услед пропуста у раду Извршиоца, а која за последицу има угрожавање безбедности или угледа Корисника услуге, Извршилац је одговоран за штету коју је Корисник услуге у том случају претрпео и дужан је да је надокнади.

 Уговорне стране су сагласне да у случају наступања штете из става 1. и 4. овог члана заједничка комисија утврди евентуалну одговорност Извршиоца, обим и висину штете, о чему ће се сачинити Записник.

**СПОРОВИ**

**Члан 14.**

 Сва спорна питања до којих може доћи у примени овог Уговора, уговорне стране ће покушати да реше споразумно, а уколико у томе не успеју утврђује се стварна и месна надлежност Привредног суда у Београду.

У случају евентуалних неслагања уговорних страна у погледу примене одредби овог уговора примењиваће се одредбе, Закона о облигационим односима, Закона о јавним набавкама и других позитивноправних прописа.

**РАСКИД УГОВОРА**

**Члан 15.**

У случају битних повреда одредаба уговора или повреда које се понављају, Уговор може да раскине свака уговорна страна. Раскид Уговора захтева се писменим путем, уз раскидни рок од 90 (деведесет) дана.

Раскид овог уговора из претходног става овог члана може да се изврши само уколико је друга страна у Уговору претходно упозорена на битне повреде или повреде које се понављају и уколико исте није отклонила у остављеном року који мора бити разуман, а који не може бити краћи од 15 (петнаест) дана.

Уговорне стране су сагласне да уговор може једнострано раскинути само она уговорна страна страна која је своје обавезе из уговора у потпуности и благовремено извршила.

Извршилац може једнострано да раскине овај уговор уколико Наручилац не врши плаћања на начин и у роковима предвиђеним Оквирним споразумом и уколико ни у накнадно остављеном разумном року не испуни своју обавезу, писменом изјавом која садржи образложени разлог раскида уговора и коју доставља Наручиоцу/Кориснику услуге, са отказним роком од 90 (деведесет) дана од дана достављања изјаве.

Извршилац може једнострано да раскине овај уговор уколико Наручилац пренесе или уступи овај Уговор или неко од својих права и обавеза из овог уговора трећем лицу, супротно члану 9. овог уговора.

Извршилац може једнострано да раскине овај уговор уколико Наручилац из било ког разлога не прихвати захтев за повећање цене из члана 2. став 6. овог Уговора.

Корисник услуге има право да у било ком тренутку раскине овај уговор, ако:

* Извршилац не извршава обавезе на уговорени начин и у уговореним роковима не отклони недостатке у извршењу уговорених обавеза о чему ће писменим путем обавестити Извршиоца;
* је над Извршиоцем покренут стечајни поступак или поступак ликвидације који није последица статусне промене;
* настану околности које за последицу имају битну измену уговора, што би захтевало спровођење новог поступка јавне набавке;
* је Извршилац, због постојања основа за искључење привредног субјекта требало да буде искључен из поступка (уколико се након закључења уговора утврди да је постојао неки основ за искључење на страни Извршиоца, који основ за време трајања поступка јавне набавке није био уврђен);
* ако Извршилац пренесе или уступи овај уговор или неко од својих права и обавеза из овог уговора трећем лицу, супротно члану 9. овог уговора;
* ако Извршилац, након закључења појединачног уговора, неоправдано неотпочне са пружањем услуге ни у року од 24 (двадесетчетири) сата од сата пријема поновљеног захтева корисника услуге електронском поштом, или ако Извршилац прекине да пружа уговорену услугу (сматраће се да је Извршилац прекинуо да пружа услугу уколико исту није пружао 2 (два) дана, а није наставио да је пружа ни након 24 (двадесетчетири) сата од сата пријема поновљеног захтева корисника услуге електронском поштом;
* ако Извршилац поступи супротно одредбама овог уговора.

 Корисник услуге ће, уколико наступе околности из става 7. овог Уговора, о свему обавестити Наручиоца, као страна у Оквирном споразуму.

У случају из става 7. овог члана Корисник услуге и Извршилац ће сачинити Записник о обиму до тада извршене услуге и Коначан финансијски обрачун, без присуства и сагласности Извршиоца, и Извршиоцу платити извршену услугу по Конанчном финансијском обрачуну.

Уколико је услуга која је предмет овог Уговора извршена супротно позитивноправним прописима и/или изричитим условима овог Уговора, Наручилац може да тражи раскид овог Уговора, без обавезе да о својој намери да раскида овај Уговор обавести другу страну.

Раскид овог Уговора из става 7. и 10. производи правно дејство даном достављања писменог обавештења о раскиду Извршиоцу, а Наручилац има право на наплату средства финснијског обезбеђења за добро извршење посла у свему у складу са тачком 9. оквирног споразума.

**ИЗМЕНЕ И ДОПУНЕ**

**Члан 16.**

 Измене и допуне овог Уговора могуће су у случају да код уговорних страна настану промене пословног имена односно промене назива и статусне промене и на основу измене законских и подзаконских прописа који регулишу област предмета набавке.

Све евентуалне измене и допуне овог Уговора, уговорне стране ће вршити искључиво писменим путем, на основу сагласности воља обе уговорне стране, у складу и на начин који је дефинисан конкурсном документацијом и законским одредбама, као и уз писану сагласност Републичког фонда за здравствено осигурањем као Наручиоца и потписника Оквирног споразума.

**ВАЖЕЊЕ УГОВОРА**

**Члан 17.**

 Овај уговор закључен је даном потписивања од стране овлашћених лица уговорних страна.

 Овај уговор закључује се на период од \_\_\_ месеци.

 Овај уговор престаје да важи и преистека рока из става 2. овог члана утрошком средстава наведених у члану 2. став 1. овог Уговора.

 **ЗАВРШНЕ ОДРЕДБЕ**

**Члан 18.**

На све што није предвиђено/регулисано овим уговором, примењиваће се одредбе Законом о приватном обезбеђењу („Сл. гласник РС“ бр. 104/2013, 42/2015 и 87/2018) и других важећих законских и подзаконских прописа који регулишу област из које се пружају предметне услуге, Закона о јавним набавкама, Закона о облигационим односима и других позитивноправних прописа.

**Члан 19.**

 Овај уговор сачињен је у 3 (три) примерка, од којих 2 (два) примерка задржава Корисник услуге, а 1 (један) примерак задржава Извршилац.

 Саставни део овог уговора је и његов прилог, како следи:

Прилог бр.1 - Оквирни споразум бр. 76-1/25 од 24.06.2025. године, заведен под 30-08/5 бр. 405-262/2025-12 дана 24.06.2025. године.

 **Корисник услуге Извршилац**

 **Директор**

 **Директор**

**Напомена:**

Модел овог уговора представља садржину уговора који ће бити закључен са изабраним понуђачем.

Уговор ће пре потписивања бити садржински прилагођен према томе да ли понуђач подноси понуду самостално, као заједничку понуду, понуду са подизвођачем, и сл.

Модел уговора се не попуњава нити потписује